Tisztelt Szülők!

A 2023/24 tanévben igénybe vehető iskolai gyermekétkeztetéssel kapcsolatban az alábbiakról tájékoztatjuk Önöket:

Az iskolai étkezést legkorábban 2023.szeptember 4. hétfőtől lehet igényelni.

Ehhez a mellékelt **„Étkezési igénybejelentő és nyilatkozat”** elnevezésű nyomtatványt legkésőbb **2023.auguzstus 25-ig** **szükséges benyújtani ALÁÍRVA**! Az első osztályosok a csibeavatón kapják meg az igénybejelentő nyomtatványokat.

A mellékelt igénybejelentő nyomtatványt papír alapon az étkezőnél (Kóka, Kossuth L. u.4.) illetve a Hivatal pénzügy csoportjánál lehet kérni.

Az igénybejelentőt 2023.08.16.-2023.08.25 8-13 óráig az iskolai étkezőnél, valamint 13-16 óráig (csütörtöki napon 18 óráig) a Polgármesteri Hivatal pénzügy csoportjánál lehet leadni. Továbbá aláírt, szkennelt vagy fotózott formában a human@kokaph.hu e-mail címre is küldhető.

2023. szeptemberétől bevezetjük a tárgyhavi fizetést. (pl.: 09.havi térítési díjat 09.20-ig kell rendezni.) Amennyiben nem kerül határidőre kifizetésre a térítési díj, következő hónaptól nem tudunk a gyerek számára ellátást biztosítani mindaddig, amíg tartozása van.

Az a gyermek veheti igénybe az étkezést, aki határidőre befizeti a térítési díjat és NINCS TARTOZÁSA.

Azok a szülők, akik jelenleg tartozással rendelkeznek, nyár folyamán névre szóló fizetési felszólítást kaptak. A gyermek(ek) részére akkor igényelhetnek szeptembertől étkezést, ha a tartozás kiegyenlítésre került. Erről információt a Hivatal pénzügy csoportjánál lehet kérni (tel.:06-29/428-101/16 mellék, e-mail: human@kokaph.hu)

Kérjük a fenti tájékoztatás tudomásul vételét és betartását!

 Kóka Község Önkormányzata